BOSNA I HERCEGOVINA

FEDERACIJA BOSNE I HERCEGOVINE

ZENIČKO-DOBOJSKI KANTON 

OPĆINSKI SUD U ZENICI 

Broj: 43 0 Rs 126261 18 I 3

Zenica, 18.05.2021. godine

OPĆINSKI SUD U ZENICI, sudija Nermina Hadžiahmetović, u izvršnom postupku tražitelja izvršenja Čebić Novo sin Pere iz Žepča , Begov Han bb, zastupan po punomoćniku Franjo Marjanović odvjetnik iz Žepče, ul.Prva br.78, Žepče, protiv izvršenika Društvo za građevinske radove i usluge „ŽGP Zenica „ d.d.  Zenica, ul.Bulevar kralja  Tvrtka I br.3, Zenica, zastupani po punomoćniku advokat Jonjić Anto iz Zenice, radi duga, v.sp. 2.496,00 KM donio je dana 18.05.2021.godine slijedeći:

ZAKLJUČAK

I- ODREĐUJE  SE PRVA PRODAJA  NEKRETNINE-stana u vlasništvu izvršenika ŽGP dd Zenica sa 1/1, koji se nalazi ulici Blatuša br.16 B, površine 38m2, iz zk.ul. 2349 KO Zenica I.
Ukupno procijenjene vrijednosti na osnovu nalaza i mišljenja vještaka Stanka Bagarić, dipl. ing. građevine, stalni sudski vještak od 05.01.2021. godine je procjenjena na ukupan iznos od 57.000,00 KM.

putem usmenog i javnog nadmetanja u zgradi ovog suda, soba broj  18 / I , za dan 

                                     SRIJEDA, 23.06.2021. godine sa početkom u 11,00 sati 

II- Vrijednost navedene nekretnine-stana koji su predmet prodaje u skladu sa članom 80. Zakona o izvršnom postupku utvrđena je Zaključkom ovoga suda broj 43 0 Rs 126261 18 I 3 od 18.05.2021. godine, a sve prema Nalazu o izvršenoj procjeni sačinjenog od strane stalnog sudskog vještaka građevinske struke Bagarić Stanka dipl. ing. građevine dana 05.01.2021. godine.

III- Na nekretnini-stanu iz tačke 1. ovog zaključka-stanu iz zk ul  2349 KO Zenica I  izvršena je zbilješka izvršenja u C teretnom listu zemljišno knjižnog uloška broj 2349 KO Zenica I na osnovu rješenja zemjišno knjižnog ureda ovog suda od 25.02.2020.godine.

IV- Na prvom ročištu za javno nadmetanje nepokretnosti navedene u tački 1. ovog Zaključka ne može se prodati ispod jedne polovine njene utvrđene vrijednosti, a kupac je dužan platiti poreze i takse u vezi sa prodajom navedene nekretnine.

V- Kupac ne može biti sudija ili drugo lice koje službeno sudjeluje u postupku prodaje, njihov supružnik i s njim povezana lica ( preci , potomci , braća , sestre i njihovi supružnici ) , izvršenik i njegov supružnik , a ni lice koje prema zakonu ne može steći nepokretnost koja je predmet izvršenja .

VI- O prodaji nepokretnosti najboljem ponuđaču sud donosi zaključak koji se objavljuje na oglasnoj ploči suda. Ponuđač sa najvišom ponudom dužan je položiti cijenu umanjenu za položeno osiguranje u roku od 8 dana od dana objavljivanja zaključka o prodaji nepokretnosti najpovoljnijem ponuđaču na oglasnoj ploči suda.

VII- Ponuđačima čija ponuda nije prihvaćena vratiti će se položeno osiguranje nakon zaključenja javne prodaje.

VIII- Ukoliko ponuđač sa najvećom ponudom ne deponuje prodajnu cijenu sudu u predviđenom roku , sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču koji treba u roku koji će odrediti sud , da deponuje prodajnu cijenu. Ukoliko drugi ponuđač ne položi cijenu u predviđenom roku  sud primjenjuje ova pravila i na trećeg ponuđača .Iz položenog  osiguranja prvog ponuđača kojem je prodana imovina i koji u predviđenom roku ne uplati prodajnu cijenu pokrivaju se troškovi neuspjelog ročišta , a u slučaju da sva tri ponuđača sa najvišom ponudom ne ispune svoje obaveze plaćanja prodajne cijene u određenim rokovima, sud će oglasiti da ročište za prodaju nije uspjelo i zakazati novo ročište. Ako se ovi troškovi ne mogu namiriti u cjelosti iz iznosa osiguranja koje je položio prvi ponuđač , razlika će se namiriti iz osiguranja drugog ponuđača ako i ovaj odustane od kupovine nepokretnosti. Preostali iznos će se vratiti  davatelju osiguranja.

IX- U  javnom nadmetanju kao kupci mogu učestvovati samo lica koja su prethodno dali osiguranje. Kupci su dužni osiguranje položiti na depozitni račun ovog suda broj 134-010-0000044837 otvoren kod  (IK BANKE  D.D. ZENICA, Zenica) a sada ASA Banka d.d. Zenica i to najkasnije na dan zakazane prodaje, te dokaz o izvršenom davanju osiguranja predati u spis ovog suda prije početka prodaje. Osiguranje iznosi  1/10 određene vrijednosti nepokretnosti , s tim što ne može iznositi više od 10.000,00 KM.

Pored lica koja prema ovom Zakonu nisu dužna dati osiguranje u izvršnom postupku , osiguranje nije dužan dati tražitelj izvršenja na čiji  je prijedlog određeno izvršenje .

X - Ovaj zaključak objavit će se na oglasnoj ploči suda. Ovaj zaključak tražitelj izvršenja može o svom trošku objaviti u sredstvima javnog  informisanja, odnosno da o zaključku obavijesti lica koja se bave posredovanjem u prodaji nepokretnosti. Dokaz o istom tražitelj izvršenja je dužan uložiti u spis.

XI- Zaključak o prodaji dostavit će se strankama i nadležnom organu Porezne uprave.

Pravna pouka : Protiv ovog zaključka nema mjesta pravnom lijeku .        

               Nermina Hadžiahmetović

